Ifølge Kjell Hallbings forlegger, Finn Arnesen, ble Rawlins lansert (etter hans idé) som en slags motpol til den mørke, dystre, humørløse Morgan Kane. Med sin medmenneskelighet, humoristiske sans og moralske kompass virker han som en modererende kraft på Morgan Kane. I tillegg var han nok en mulighet til å gi Hallbing en større variasjonsbredde i historiene i en periode hvor han produserte mer enn 14 romaner på et år, samt flere noveller hver måned.